**Zsófia Kovács** (veng.: *Kovács Zsófia*; 2000-yil 6-aprel Dunaújvárosda tugʻilgan) — vengriyalik gimnastikachi. Vengriya tarixida uch karra Yevropa chempioni boʻlgan ilk ayol sportchi. 2016- va 2020-yilgi yozgi Olimpiada oʻyinlari ishtirokchisi. Vengriya gimnastika federatsiyasi tomonidan 2016-yilning eng yaxshi gimnastikachisi deb topilgan.

Sportdagi faoliyati
-------------------

Olti yoshidan gimnastika bilan shugʻullanadi. 2014-yilda Sofiyada (Bolgariya) boʻlib oʻtgan oʻsmirlar oʻrtasidagi Yevropa chempionatida ishtirok etib, bu yerda shaxsiy koʻpkurashda 19-oʻrinni egallagan. Keyingi yili Kovacs Tbilisida (Gruziya) boʻlib oʻtgan Yevropa yoshlar olimpiya festivalida ishtirok etib, koʻpkurashda beshinchi, yakkakurashda toʻrtinchi oʻrinni hamda brus va brevnda ikki bora yettinchi oʻrinni egallagan.

### 2016

2016-yilda gimnastikachi Shveysariyaning Bern shahrida boʻlib oʻtgan Yevropa chempionatida jamoaviy musobaqada Vengriya jamoasi tarkibida sakkizinchi oʻrinni, shuningdek, brusda beshinchi oʻrinni va tayanchda yettinchi oʻrinni egallagan. Rio-de-Janeyrodagi yozgi debyut Olimpiada oʻyinlarida saralash bosqichida 33-oʻrinni egallab, finalga chiqa olmagan.

### 2017

Yevropa chempionatida 1998-yildan beri Vengriya terma jamoasi uchun medalsiz Yevropa chempionatini toʻxtatib, koʻpkurashda kumush medalni qoʻlga kiritgan.

### 2018

Jarohati tufayli 2018-yilgi Yevropa chempionatini oʻtkazib yuborgan.

### 2019

Oyogʻidan olgan jarohati tufayli 2019-yil aprel oyida Polshaning Shetsin shahrida boʻlib oʻtgan Yevropa chempionatini tark etishga majbur boʻlgan.

Germaniyaning Shtutgart shahrida boʻlib oʻtgan jahon chempionatida koʻpkurashda 30-oʻrinni egallab, 2020-yilda Yaponiyaning Tokio shahrida boʻlib oʻtadigan yozgi Olimpiya oʻyinlariga individual litsenziyani qoʻlga kiritgan.

### 2020

Mersin shahrida (Turkiya) koronavirus pandemiyasi davrida oʻtkazilgan 2020-yilgi Yevropa chempionatida Zoya Sekeli, Chenge Mariya Bakkay, Mirtil Makovich va Dorina Bötsogyo bilan birgalikda jamoaviy bahslar finalida bronza medalini qoʻlga kiritgan. Tayanch va brus boʻyicha finalda ishonchli gʻalabalarni qoʻlga kiritgan va Vengriya tarixidagi birinchi ikki karra Yevropa chempioni boʻlgan.

Manbalar
--------

1. ↑  „KOVACS Zsofia - FIG Athlete Profile". *gymnastics.sport*. 2020-yil 7-iyulda asl nusxadan arxivlangan. Qaraldi: 2021-yil 2-fevral.
2. ↑  „30th European Women's Artistic Gymnastics - AllAround Final" (en) (2014-yil 16-may). 2016-yil 4-martda asl nusxadan arxivlangan. Qaraldi: 2022-yil 31-mart.
3. ↑  „2015 European Youth Olympic Festival Results" (en) (2015-yil 30-iyul). 2022-yil 31-martda asl nusxadan arxivlangan. Qaraldi: 2022-yil 31-mart.
4. ↑  „KOVACS Zsofia - FIG Athlete Profile". *gymnastics.sport*. 2020-yil 7-iyulda asl nusxadan arxivlangan. Qaraldi: 2021-yil 2-fevral.
5. ↑  „KOVACS Zsofia - FIG Athlete Profile". *gymnastics.sport*. 2020-yil 7-iyulda asl nusxadan arxivlangan. Qaraldi: 2021-yil 2-fevral.
6. ↑  „KOVACS Zsofia - FIG Athlete Profile". *gymnastics.sport*. 2020-yil 7-iyulda asl nusxadan arxivlangan. Qaraldi: 2021-yil 2-fevral.
7. ↑  „What did we learn from the 2020 European Championships?" (en-US). *Rocker Gymnastics*. 2021-yil 5-fevralda asl nusxadan arxivlangan. Qaraldi: 2021-yil 2-fevral.
8. ↑  „Kovács Zsófia Európa-bajnok ugrásban és felemáskorláton" (hu). *M4 Sport*. 2021-yil 7-fevralda asl nusxadan arxivlangan. Qaraldi: 2021-yil 2-fevral.